**ZMLUVA O POSKYTNUTÍ PROSTRIEDKOV MECHANIZMU
NA PODPORU OBNOVY A ODOLNOSTI**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov
a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov

**medzi**

Názov: Ministerstvo školstva, vedy, výskumu a športu Slovenskej republiky

Sídlo: Stromová 1, 813 30 Bratislava

IČO: 00164381

Štatutárny orgán: Daniel Bútora, Minister školstva, vedy, výskumu a športu Slovenskej republiky

Bankové spojenie: [●]

Číslo účtu: [●]

IBAN: [●]

(ďalej len „**Vykonávateľ**“)

a

Názov: .....................

Sídlo: .....................

Právna forma: .....................

IČO: .....................

Štatutárny orgán/konajúca osoba: .....................

Bankové spojenie: [●]

Číslo účtu: [●]

IBAN: [●]

(ďalej len „**Prijímateľ**“)

(**Vykonávateľ** a **Prijímateľ** sa pre účely tejto Zmluvy o poskytnutí prostriedkov mechanizmu na podporu obnovy a odolnosti označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“.)

1. **ÚVODNÉ USTANOVENIA**
	1. Neoddeliteľnú súčasť Zmluvy o poskytnutí prostriedkov mechanizmu na podporu obnovy a odolnosti tvorí **Príloha č. 1**, ktorú tvoria **Všeobecné zmluvné podmienky** (ďalej len „**VZP“**), v ktorých sa v nadväznosti na § 273 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) bližšie upravujú práva, povinnosti a postavenie **zmluvných strán** vrátane postupov pri poskytovaní a používaní **Prostriedkov mechanizmu** a **Príloha č. 2**, ktorú tvorí **Opis Projektu**.Zmluva o poskytnutí prostriedkov mechanizmu na podporu obnovy a odolnosti vrátane všetkých príloh v znení neskorších zmien a doplnení sa v texte označuje ako „**Zmluva**“. Zmluva o poskytnutí prostriedkov mechanizmu na podporu obnovy a odolnosti bez príloh v znení neskorších zmien a doplnení sa v texte označuje ako „**Zmluva o poskytnutí prostriedkov mechanizmu**“.
	2. Pojmy použité v tejto **Zmluve** sú definované vo **VZP**, v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec**, **Výzvu a Záväznú dokumentáciu**.Ak je pojem v tejto **Zmluve** definovaný odlišne ako v **Právnom rámci,** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**.
	3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v Zmluve spravuje ustanovením nových dokumentov alebo právnych predpisov, ktoré sú svojim obsahom a podstatou najbližšie k zrušeným alebo nahrádzaným dokumentom alebo právnym predpisom. Toto ustanovenie nemá vplyv na výklad pojmov uvedených v článku 1 **VZP** a výkladové pravidlá podľa článku 1 **Zmluvy o poskytnutí prostriedkov mechanizmu**.
2. **predmet a účel zmluvy**
	1. **Zmluvné strany** uzatvárajú túto **Zmluvu** za účelom realizácie **časti investície** v rámci **Plánu obnovy a odolnosti Slovenskej republiky** (ďalej len „Plán obnovy“) prostredníctvom **Projektu** špecifikovaného v ods. 2.3 článku 2 **Zmluvy o poskytnutí prostriedkov mechanizmu**, pričom podmienky **Realizácie Projektu** sú okrem **Zmluvy** a **Právneho rámca** upravené aj v **Záväznej dokumentácii**.
	2. **Zmluvné strany** uzatvárajú túto **Zmluvu** na základe **Vykonávateľom** **Kladne posúdenej** **žiadosti o prostriedky mechanizmu,** ktorá splnila podmienky poskytnutia **Prostriedkov mechanizmu**, registrovanej pod číslom <číslo registrovanej **Kladne posúdenej žiadosti o** **prostriedky mechanizmu**>, predloženej v rámci **Výzvy** **Vykonávateľa** „Audit úrovne internacionalizácie a implementácia projektov internacionalizácie vysokých škôl a výskumných inštitúcií*“,* evidovanej pod kódom 10I04-20-V01 zo dňa <dátum zverejnenia výzvy DD. MM. RRRR> podľa zákona o mechanizme. Súčasťou Kladne posúdenej žiadosti o prostriedky mechanizmu **je Príloha 2 - Opis Projektu,** ktorá tvorí základ pre posúdenie a poskytnutie prostriedkov mechanizmu, pričom pre účely Zmluvy je záväzná.
	3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na realizáciu **Projektu**, ktorý je predmetom **Kladne posúdenej** **žiadosti o prostriedky mechanizmu**:

**Názov projektu**: Audit úrovne internacionalizácie a implementácia projektov internacionalizácie vysokých škôl a výskumných inštitúcií

**Kód projektu**: <*kód* >

**Názov investície:** Investícia 4: Podpora internacionalizácie v akademickom prostredí

**Názov komponentu**: KOMPONENT 10: Lákanie a udržanie talentov

* 1. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi** za účelom financovania **Projektu**, a to v súlade s ustanoveniami **Zmluvy**, **Záväznou dokumentáciou** a **Právnym rámcom.**
	2. **Prijímateľ** sa zaväzuje prijať poskytnuté **Prostriedky mechanizmu**,použiť ich v súlade s podmienkami stanovenými v **Zmluve, Právnom rámci** a **Záväznej dokumentácii** a zabezpečiť **Realizáciu** **Projektu** podľa **Zmluvy** **Riadne** a **Včas** tak, aby bol dosiahnutý **Cieľ Projektu** a udržaný počas 2 rokov **Doby udržateľnosti Projektu**.
	3. Podmienky poskytnutia Prostriedkov mechanizmu uvedené vo Výzve a vyplývajúce z Právneho rámca musia byť splnené aj počas platnosti a účinnosti Zmluvy, ak z Výzvy, Záväznej dokumentácie alebo charakteru podmienky poskytnutia Prostriedkov mechanizmu nevyplýva niečo iné. Prerušenie plnenia alebo porušenie dodržania podmienok poskytnutia Prostriedkov mechanizmu podľa prvej vety sa považuje za podstatné porušenie Zmluvy podľa článku 11 VZP, ak z Právneho rámca a/alebo zo Záväznej dokumentácie nevyplýva vo vzťahu k jednotlivým podmienkam poskytnutia Prostriedkov mechanizmu iný postup.
	4. V súvislosti s preukázaním plnenia Cieľa Projektu je Prijímateľ povinný zabezpečiť, aby boli osobné údaje spracúvané v súlade so všeobecne záväznými právnymi predpismi; uvedené platí bez ohľadu na to, či ide o osobné údaje získané od dotknutej osoby alebo o údaje získané z informačného systému tretej osoby. Na účely Zmluvy je dotknutou osobou - fyzická osoba v zmysle čl. 4 ods. 1 nariadenia Európskeho Parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „všeobecné nariadenie o ochrane údajov“).
	5. **Vykonávateľ** sa zaväzuje využívať dokumenty súvisiace s **Kladne posúdenou** **žiadosťou o prostriedky mechanizmu** ako aj **Projektom** výlučne osobami na to oprávnenými podľa **Právneho rámca a Záväznej dokumentácie** zapojenými najmä do procesu registrácie, posudzovania, riadenia, auditu, monitorovania a kontroly **Kladne posúdenej** **žiadosti o prostriedky mechanizmu** a/alebo **Projektu** a ich zmluvnými partnermi, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie a súhlasí so zverejnením informácií, vrátane osobných údajov, o **Prijímateľovi** a **Projekte** v nevyhnutnom rozsahu na účely zoznamu prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 8 zákona o mechanizme.
1. **výdavky A FINANCOVANIE projektu**
	1. V rozsahu, spôsobom a za podmienok stanovených v tejto **Zmluve**, **Právnom rámci** a **Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky ................. EUR (slovom ..................... eur) a ..................... EUR (slovom ..................... eur) na DPH. Celkové oprávnené výdavky na Realizáciu Projektu predstavujú sumu ..................... EUR (slovom: ..................... eur) a ..................... EUR (slovom ..................... eur) na DPH.
		1. Projekt je zložený z čiastkového Projektu 1 a čiastkového Projektu 2.

Povinné aktivity v Čiastkovom Projekte 1:

a) Vypracovávanie samohodnotiacej správy prijímateľom

b) Návšteva panelu expertov na podporenej inštitúcii

c) Spracovanie pripomienok k hodnotiacim správam

d) Príprava akčného plánu na základe odporúčaní hodnotiacej správy

e) Schválený akčný plán spolu s hodnotiacou správou panelu expertov doručí prijímateľ vykonávateľovi, čím bude ukončená realizácia Čiastkového Projektu 1 .

V prípade, ak nebudú splnené všetky povinné aktivity v Čiastkovom projekte 1, je Prijímateľ povinný vrátiť celú výšku prostriedkov mechanizmu.

Prijímateľ je povinný zrealizovať aktivity pri čiastkovom projekte 1. najneskôr do 31. 12. 2024

Prijímateľ berie na vedomie, že podmienkou pre poskytnutie prostriedkov v Čiastkovom Projekte 2 je naplnenie krokov a) – e) z Čiastkového projektu 1. Prijímateľ berie na vedomie, že špecifickou podmienkou je nutnosť nadväznosti oboch čiastkových projektov. Prijímateľ sa zaväzuje, že po ukončení čiastkového projektu 1 bude postupovať v implementácii odporúčaní panelu expertov z hodnotiacej správy a schváleného akčného plánu v zmysle písm. e.) tohto bodu v Čiastkovom projekte 2. Implementácia musí byť v súlade so schváleným akčným plánom, pričom sa prihliada na odporúčania z auditu. Prijímateľ je povinný doručiť v termíne do 31.10.2025 vykonávateľovi vyhodnotenie plnenia krátkodobých opatrení zo schváleného akčného plánu s uvedením percentuálneho rozsahu plnenia a vyjadrenia panelu expertov, čím bude ukončený Čiastkový projekt 2.

**Podmienka oprávnenosti projektu**, pre Čiastkový Projekt 2 a zároveň za dodržania nasledovných podmienok:

a) Ak prijímateľ splní menej ako 50% krátkodobých úloh z **akčného plánu**, stráca nárok na finančné plnenie a je povinný vrátiť všetky prostriedky poskytnuté zálohou platbou v Projekte 2.

b) Ak prijímateľ splní 50% až 70% krátkodobých úloh z **akčného plánu**, má nárok na 50% finančného plnenia a je povinný vrátiť vykonávateľovi 50 % prostriedkov mechanizmu poskytnutých na implementáciu projektu 2

c) Ak prijímateľ splní viac ako 70% krátkodobých úloh z **akčného plánu**, má nárok na 100% finančného plnenia.

Prijímateľ je povinný plniť ciele v akčnom pláne a o ich splnení podať vykonávateľovi správu.

Oprávnenosť výdavkov pre Čiastkový projekt 2 začína dňom kedy vykonávateľ potvrdí prijímateľovi prijatie schváleného akčného plánu.

* 1. **Prijímateľ** sa zaväzuje, že:

a) v prípade vzniku výdavkov v súvislosti s **Realizáciou Projektu**, ktoré nie sú **Celkovými oprávnenými výdavkami** a budú nevyhnutné na dosiahnutie **Cieľa Projektu** a na jeho udržanie počas 2 rokov **Doby udržateľnosti** **Projektu,** zabezpečí zdroje financovania na úhradu všetkých takýchto výdavkov.

b) bude financovať 3 pracovné miesta s opisom práce zahŕňajúcim aktivity v oblasti internacionalizácie po ukončení realizácie projektu minimálne do 31. 12. 2027 na účely implementácie úloh a opatrení z akčného plánu a nálezov auditu internacionalizácie.

* 1. **Zmluvné strany** sa **dohodli**, že financovanie **Projektu Vykonávateľom** z **Prostriedkov mechanizmu** sa bude realizovať systémom **zálohových platieb**.
	2. **Prostriedky mechanizmu** budú vyplácané v dvoch fázach, samostatne pre Čiastkový Projekt 1 a pre Čiastkový Projekt 2 uvedených vo Výzve.
	3. Konečná výška **Prostriedkov mechanizmu** poskytnutých na **Realizáciu** **Projektu** sa určí na základe **Schválených oprávnených výdavkov,** pričom maximálna výška **Prostriedkov mechanizmu** podľa ods. 3.1 článku 3 **Zmluvy o poskytnutí prostriedkov mechanizmu** poskytovaná **Vykonávateľom** nesmie byť prekročená. **Prijímateľ** súčasne berie na vedomie, že v prípade ak audit neprinesie žiadne zistenia a panel expertov nebude schopný vytvoriť akčný plán na základe ktorého by mohol prijímateľ ďalej postupovať (Čiastkový Projekt 1), nebude možné vyplatiť celkovú sumu prostriedkov, resp. žiadne prostriedky pre Čiastkový Projekt 2.
	4. **Obdobie oprávnenosti výdavkov**

Obdobie oprávnenosti výdavkov začína plynúť dňom 1.1. 2024 a končí najneskôr 30. 09. 2025 (ďalej len „Obdobie oprávnenosti výdavkov“.

* 1. Prijímateľ sa zaväzuje, že pri **Realizácii Projektu** nedôjde ku **Dvojitému financovaniu** podľa článku 1 VZP. Prijímateľ sa zaväzuje, že neprijme a nebude požadovať dotáciu, príspevok, grant alebo inú formu podpory na **Realizáciu Projektu**, na ktorý sú poskytované **Prostriedky mechanizmu,** ktorá by predstavovala **Dvojité financovanie** z iných zdrojov z rozpočtu EÚ (ďalej len ,,EÚ“), z iných verejných zdrojov alebo z iných nástrojov finančnej podpory poskytnutej Slovenskej republike (ďalej len ,,SR“) zo zahraničia. Prijímateľ zároveň vyhlasuje, že mu nebola poskytnutá dotácia, príspevok, grant alebo iná forma podpory na **Realizáciu Projektu**, na ktorú požaduje poskytnutie **Prostriedkov mechanizmu**, ktorá by predstavovala **Dvojité financovanie** z verejných zdrojov, zdrojov EÚ alebo iných nástrojov financovania poskytnutých SR zo zahraničia. Ak sa prijímateľ dozvie o skutočnostiach, ktoré by mohli predstavovať **Dvojité financovanie** podľa tohto odseku alebo podľa čl. 9 nariadenia 2021/241 alebo sa dozvie o tom, že na dosiahnutie cieľa Projektu boli alebo majú byť Prijímateľovi poskytnuté prostriedky z verejných zdrojov, zdrojov EÚ alebo iných nástrojov finančnej podpory poskytnutej SR zo zahraničia, je povinný o týchto skutočnostiach informovať vykonávateľa bezodkladne potom, ako sa o nich dozvedel.V prípade porušenia uvedených povinností ide o podstatné porušenie **Zmluvy** podľa článku 11 **VZP**.
	2. Prijímateľ je povinný zabezpečiť, aby bol Projekt v súlade s princípom „výrazne nenarušiť“ v súlade s čl. 5 ods. 2 Nariadenia (EÚ) 2021/241 a spĺňal všeobecne záväzné právne predpisy v oblasti energetiky, klímy a životného prostredia, všeobecne záväzné právne predpisy v oblasti posudzovania vplyvov na životné prostredie, vrátane požiadaviek vyplývajúcich z ustanovení rámcovej smernice o vode, predovšetkým čl. 4 a 11, týkajúcich sa realizácie potrebných opatrení na zmiernenie nepriaznivých vplyvov na vodu, chránené biotopy a druhy priamo závislé od vody. Tieto zahŕňajú, tam kde je to technicky uskutočniteľné a ekologicky relevantné v závislosti od prítomných ekosystémov, opatrenia týkajúce sa zabezpečenia prepúšťania ekologických prietokov, migrácie rýb (napr. príprava projektovej dokumentácie pre výstavbu rybovodov), manažmentu sedimentov a opatrenia na ochranu habitatov s ohľadom na dosiahnutie dobrého stavu alebo potenciálu dotknutého vodného útvaru. Projekt nemôže výrazne narušiť žiaden z environmentálnych cieľov (zmiernenie zmeny klímy; adaptácia k zmene klímy; udržateľné využívanie a ochrana vodných a morských zdrojov; prechod na obehové hospodárstvo; prevencia a kontrola znečisťovania; ochrana a obnova biodiverzity a ekosystémov) uvedených v čl. 17 nariadenia o taxonómii v zmysle Výzvy.
	3. Prijímateľ, ktorý má povinnosť zápisu konečného užívateľa výhod do registra partnerov verejného sektora podľa zákona o registri partnerov alebo má povinnosť zápisu konečného užívateľa výhod do Obchodného registra podľa zákona č. 530/2003 Z. z. o obchodnom registri a o zmene a doplnení niektorých zákonov v znení neskorších prepisov (ďalej len "zákon o obchodnom registri") a/alebo má povinnosť zápisu konečného užívateľa výhod do iného príslušného registra podľa iného osobitného právneho predpisu vyhlasuje, že túto povinnosť má k dátumu podpisu zmluvy splnenú (v prípade Partnera zabezpečí preukázanie splnenia tejto povinnosti Prijímateľ). Prijímateľ je súčasne povinný poskytnúť Vykonávateľovi elektronický odkaz na webové sídlo, na ktorom je informácia o konečnom užívateľovi výhod verejne dostupná. Ak informácia o konečnom užívateľovi výhod nie je verejne dostupná, Prijímateľ preukáže Vykonávateľovi, že bol vykonaný zápis alebo bol podaný návrh na zápis konečného užívateľa výhod do príslušného registra a Vykonávateľovi poskytne informáciu o konečnom užívateľovi výhod Prijímateľa, a to najneskôr pri podpise Zmluvy, v súlade s článkom 5 Zmluvy o poskytnutí prostriedkov mechanizmu
	(v prípade Partnera zabezpečí splnenie tejto povinnosti Prijímateľ). Údaje o konečnom užívateľovi výhod Prijímateľa (prípadne Partnera) je Prijímateľ povinný poskytnúť v rozsahu meno, priezvisko, adresa pobytu a dátum narodenia konečného užívateľa výhod. Ak poskytnutá informácia o konečnom užívateľovi výhod nie je aktuálna, Prijímateľ je povinný poskytnúť Vykonávateľovi aktuálnu informáciu o konečnom užívateľovi výhod najneskôr do 30 kalendárnych dní odo dňa zmeny konečného užívateľa výhod v súlade s článkom 5 Zmluvy o poskytnutí prostriedkov mechanizmu (v prípade Partnera zabezpečí splnenie tejto povinnosti Prijímateľ). Ak Prijímateľ nesplní povinnosti podľa tohto odseku, ide o podstatné porušenie Zmluvy podľa článku 11 VZP. Povinnosť podľa tohto odseku sa nevzťahuje na Prijímateľa, ktorým je právnická osoba, ktorá je subjektom verejnej správy podľa § 3 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon o rozpočtových pravidlách“).
	4. **Prijímateľ** poskytne **Vykonávateľovi** spolu so žiadosťou o platbu (najmä poskytnutie , zúčtovanie zálohovej platby alebo priebežná platba) názov / obchodné meno a IČO dodávateľov a subdodávateľov, a údaje o konečnom užívateľovi výhod dodávateľov v rozsahu meno, priezvisko a dátum narodenia, ak je **Prijímateľ** osobou povinnou postupovať pri zadávaní zákazky podľa pravidiel verejného obstarávania v súlade právnymi predpismi EÚ alebo právnymi aktami EÚ alebo zákonom o verejnom obstarávaní, a dodávateľ má na základe osobitných predpisov povinnosť identifikovať konečného užívateľa výhod. Uvedené sa neuplatní, ak dodávateľ je subjektom verejnej správy podľa § 3 ods. 1 zákona o rozpočtových pravidlách.
	5. **Prijímateľ** berie na vedomie, že **Prostriedky mechanizmu** a každá ich časť je finančným prostriedkom vyplateným zo štátneho rozpočtu SR. Prostriedky mechanizmu sú zdrojovo kryté z prostriedkov z rozpočtu Európskej únie a neoprávnené nakladanie s nimi môže predstavovať poškodzovanie finančných záujmov Európskej únie. Na kontrolu a audit použitia týchto finančných prostriedkov a na ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve**, **Právnom rámci** a**Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb** v súlade s článkom 13 **VZP**. Prijímateľ sa zaväzuje, že poskytnutím alebo použitím Prostriedkov mechanizmu nedôjde k porušeniu reštriktívnych opatrení alebo sankcií EÚ, k porušeniu iných sankcií alebo obdobných opatrení, k dodržiavaniu ktorých sa SR zaviazala, ani k porušeniu zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov. V prípade porušenia uvedených povinností ide o podstatné porušenie Zmluvy podľa článku 11 VZP.
1. **Osobitné ustanovenia**
	1. **Zmluvné strany** sa dohodli, že:

Zálohové platby sú prijímateľovi poskytované v dvoch fázach na základe splnenia povinností v rámci Čiastkového Projektu 1 a Čiastkového Projektu 2 v zmysle tejto zmluvy. Prijímateľ predloží prvú ŽoP-zálohová platba najskôr do 30 dní pred začiatkom vecnej realizácie čiastkového projektu 1.

Prijímateľ sa zaväzuje vyúčtovať prvú ŽoP-zálohová platba najneskôr do 30 dní od ukončenia aktivít čiastkového projektu 1.

Prijímateľ predloží druhú ŽoP-zálohová platba najskôr 30 dní pred začiatkom vecnej realizácie čiastkového projektu 2.

Prijímateľ sa zaväzuje vyúčtovať druhú Žop-zálohová platba najneskôr do 30 dní od ukončenia aktivít čiastkového projektu 2.

Prvá Žop-zálohová platba je poskytovaná najskôr po nadobudnutí účinnosti zmluvy

Vzor **ŽoP** Prijímateľa určí **Vykonávateľ** v **Záväznej dokumentácii**. Prijímateľ sa pri predkladaní ŽoP riadi podľa pravidiel **Systému implementácie Plánu obnovy a odolnosti Slovenskej republiky.**

* 1. **Doba udržateľnosti Projektu** je 2 roky.
	2. Za účelom pravidelného získavania informácií o implementácii **Projektu** má **Prijímateľ** povinnosť predkladať monitorovacie správy nasledovne:
		1. Priebežnú monitorovaciu správu predkladá prijímateľ raz za rok v súlade s čl. 5 VZP
		2. Záverečnú monitorovaciu správu v súlade s čl. 5 VZP so záverečnou ŽoP
		3. Následnú monitorovaciu správu predkladá prijímateľ počas doby udržateľnosti projektu minimálne raz za rok.
	3. Poskytnutím Prostriedkov mechanizmu nesmie dôjsť k poskytnutiu štátnej pomoci/pomoci de minimis v rozpore s pravidlami EÚ pre štátnu pomoc, resp. pravidlami EÚ pre pomoc de minimis a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). Prijímateľ sa zaväzuje, že počas Realizácie Projektu a Doby udržateľnosti Projektu nedôjde k zmene skutočností, na základe ktorých by bolo možné posúdiť poskytnutie Prostriedkov mechanizmu, ako poskytnutie štátnej pomoci/pomoci de minimis v rozpore s pravidlami EÚ pre štátnu pomoc, resp. pravidlami EÚ a SR pre pomoc de minimis. Ak Prijímateľ túto podmienku poruší, ide o podstatné porušenie Zmluvy podľa článku 11 VZP.
	4. Prijímateľ sa zaväzuje, že ročná kapacita infraštruktúry zakúpenej z Prostriedkov mechanizmu vyčlenená na sprievodnú hospodársku činnosť nepresiahne 20 % celkovej ročnej kapacity dotknutej infraštruktúry. Daný limit bude Prijímateľ každoročne monitorovať prostredníctvom Prehľadu hospodárskeho využitia kapacít, a to počas celej doby ekonomickej životnosti infraštruktúry. Ak Prijímateľ poruší pravidlá výlučného alebo takmer výlučného nehospodárskeho využívania infraštruktúry, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. V prípade prekročenia stanoveného limitu využívania infraštruktúry na hospodárske účely Vykonávateľ pristúpi k spätnému vymáhaniu Prostriedkov mechanizmu poskytnutých na nákup a/alebo modernizáciu dotknutej infraštruktúry.
	5. Ak Prijímateľ zmení charakter **Aktivít** alebo bude v rámci **Projektu** alebo v súvislosti s ním vykonávať akékoľvek úkony, v dôsledku ktorých by došlo k poskytnutiu štátnej pomoci/pomoci de minimis v rozpore s uplatniteľnými pravidlami EÚ pre oblasť štátnej pomoci, s uplatniteľnými pravidlami EÚ pre pomoc de minimis alebo so zákonom č.  358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci), ide o podstatné porušenie **Zmluvy** podľa článku 11 **VZP** a **Prijímateľ** je povinný vrátiť a zároveň **Vykonávateľ** je povinný vymôcť vrátenie tejto štátnej pomoci poskytnutej v rozpore s uplatniteľnými pravidlami vyplývajúcimi z právnych predpisov SR alebo právnych aktov EÚ, spolu s úrokmi vo výške, v lehotách a spôsobom vyplývajúcim z príslušných právnych predpisov SR a právnych aktov EÚ.

**Článok 5. KOMUNIKÁCIA A DORUČOVANIE**

* 1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú zmluvné strany povinné uvádzať kód **Projektu** a názov **Projektu** podľa ods. 2.3.článku 2 **Zmluvy o poskytnutí prostriedkov mechanizmu**. **Zmluvné strany** využívajú pre svoju komunikáciu výlučne elektronickú formu komunikácie.
	2. Elektronickou formou komunikácie podľa ods. 5.1. článku 5 **Zmluvy o poskytnutí prostriedkov mechanizmu** sa rozumie najmä:
		1. bežná komunikácia prostredníctvom informačného systému pre Plán obnovy (ISPO) podľa § 11 zákona o mechanizme, ak **Vykonávateľ** oznámil **Prijímateľovi** možnosť komunikovať prostredníctvom takého informačného systému. Spôsob, podmienky a rozsah takejto komunikácie upraví **Vykonávateľ** v **Záväznej dokumentácii**,
		2. komunikácia prostredníctvom aktivovanej elektronickej schránky Prijímateľa Ústredného portálu verejnej správy zriadená podľa zákona č. 305/2013 Z.z. o elektronickej podobe výkonu pôsobnosti orgánov verejnej moci (zákon o e-Governmente); **zmluvné strany** sa zaväzujú mať zriadené a aktívne elektronické schránky (zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu).

V prípade doručenia oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy podľa tohto článku považuje deň doručenia v zmysle zákona o e-Governmente. ,

* 1. **Zmluvné strany** sa zaväzujú, že vzájomná komunikácia bude prebiehať v slovenskom jazyku, alebo v anglickom jazyku. Každá dokumentácia predkladaná **Prijímateľom** v súvislosti so **Zmluvou** alebo s **Projektom** bude predkladaná v slovenskom jazyku, alebo **anglickom jazyku**.

**Článok 6. OCHRANA OSOBNÝCH ÚDAJOV**

**Kontaktné údaje zodpovednej osoby Vykonávateľa**

**Prevádzkovateľ:** Ministerstvo školstva, vedy, výskumu a športu Slovenskej republiky

**Adresa:** Stromová 1, 813 30 Bratislava

**kontakt:**

**Zodpovedná osoba:**

**e-mail:**

**telefón:**

**Kontaktné údaje zodpovednej osoby NIKA**

**Prevádzkovateľ:** Úrad vlády Slovenskej republiky

**Adresa:** Námestie slobody 1, 813 70 Bratislava

**kontakt:** 02/20925370

**Zodpovedná osoba:** LEXANTE s.r.o., Slávičie údolie 106, 811 02 Bratislava, IČO: 53 362 624

**e-mail:** zodpovedna.osoba@vlada.gov.sk, info@lexante.sk

**telefón:** +421 909 123 300

6.1.    **Prijímateľ** týmto berie na vedomie, že sú spracúvané jeho osobné údaje v zmysle čl. 6 ods. 1 písm. b), c) a e)  všeobecného nariadenia o ochrane údajov. Účelom spracúvania je realizácia, kontrola a propagácia časti investície a/alebo reformy  v rámci Plánu obnovy prostredníctvom Projektu špecifikovaného v ods. 2.3 článku 2 Zmluvy o poskytnutí prostriedkov mechanizmu.

6.2.    Právnym základom spracúvania osobných údajov je čl. 6 ods. 1 písm. b), c) a e) všeobecného nariadenia o ochrane údajov, čl. 22 a 34 nariadenia (EÚ) 2021/241, § 25 zákona o mechanizme a táto Zmluva.

6.3.    Príjemcom osobných údajov môže byť **Vykonávateľ, NIKA**, **Európska komisia** a v prípade propagácie časti investície a/alebo reformy  aj poskytovatelia mediálnych služieb a verejnosť.

6.4.    Poskytnutie osobných údajov je zákonnou požiadavkou, ktorá je potrebná na uzavretie Zmluvy. V prípade neposkytnutia potrebných osobných údajov nemôže dôjsť k uzavretiu Zmluvy a následne ani k poskytnutiu Prostriedkov mechanizmu.

6.5.    Osobné údaje sa uchovávajú počas celej implementácie a realizácie Plánu obnovy, najdlhšie však do 5 rokov od dátumu predloženia Poslednej žiadosti o vyplatenie finančného príspevku (t. j. najdlhšie do 30.09.2031), v súlade s ods. 2.2. Systému implementácie.

6.6.    Na základe čl.  13 všeobecného nariadenia o ochrane údajov má **Prijímate**ľ právo:

6.6.1. žiadať o prístup k osobným údajom týkajúcim sa **Prijímateľa** (dotknutej osoby),

6.6.2. na opravu, vymazanie alebo obmedzenie spracúvania osobných údajov, alebo namietať proti spracúvaniu osobných údajov,

6.6.3. právo na prenosnosť osobných údajov,

6.6.4. podať návrh na začatie konania o ochrane osobných údajov,

6.6.5. kontaktovať zodpovednú osobu, v prípade spracúvania osobných údajov.

**Článok 7. Záverečné ustanovenia**

7.1 Táto **Zmluva** nadobúda platnosť dňom jej podpísania oboma zmluvnými stranami. Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej prvého zverejnenia v Centrálnom registri zmlúv. Za súčasného rešpektovania ochrany osobnosti a ochrany osobných údajov zmluvné strany vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť podľa príslušných ustanovení zákona o slobode informácií, v dôsledku čoho vyjadrujú súhlas s jej zverejnením.

7.2 Túto Zmluvu je možné meniť alebo dopĺňať len na základe vzájomnej dohody oboch zmluvných strán, pričom akékoľvek zmeny alebo doplnenia musia byť vykonané vo forme písomného a očíslovaného dodatku k Zmluve, pokiaľ v tejto **Zmluve** (najmä v článku 10 **VZP**) nie je stanovené inak.

7.3 Táto **Zmluva** sa uzatvára na dobu určitú a jej platnosť a účinnosť končí 30. kalendárny deň po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s ods. 5 článku 5 **VZP**,ak **Vykonávateľ** v tejto lehote **Prijímateľovi** neoznámil, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Vykonávateľ** **Prijímateľovi** oznámil, účinnosť **Zmluvy** končí dňom, kedy **Vykonávateľ** doručí **Prijímateľovi** oznámenie o vysporiadaní námietok. Odlišne od predchádzajúcej vety končí platnosť a účinnosť **Zmluvy** v prípade:

8.3.1 čl. 2 ods. 4 písm. g) **VZP**, článku 13 a 14 **VZP**, ktorých platnosť a účinnosť končí 31. decembra 2031 alebo po tomto dátume vysporiadaním finančných vzťahov medzi **Vykonávateľom** a**Prijímateľom** na základe **Zmluvy**, ak nedošlo k ich vysporiadaniu k 31. decembra 2031;

8.3.2. tých ustanovení **Zmluvy**, ktoré majú sankčný charakter pre prípad porušenia povinností vyplývajúcich pre **Prijímateľa**, s výnimkou zmluvnej pokuty, pričom ich platnosť a účinnosť končí s platnosťou a účinnosťou predmetných článkov;

8.3.3 **Projektu**, v rámci ktorého došlo k poskytnutiu štátnej pomoci; platnosť a účinnosť ods. 4 písm. g) článku 2 **VZP** a článku 14 **VZP** trvá po dobu stanovenú v bodoch (i) a (ii) tohto odseku:

1. platnosť a účinnosť čl. 2 ods. 4 písm. g) **VZP** končí uplynutím 10 rokov po uplynutí 30. kalendárneho dňa po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s čl. 5 ods. 5 **VZP,** ak **Vykonávateľ** v tejto lehote **Prijímateľovi** neoznámil, že má námietky vo vzťahu k plneniu povinností vyplývajúcich zo Zmluvy. V prípade, že takéto námietky **Vykonávateľ** **Prijímateľovi** oznámil, platnosť a účinnosť **Zmluvy** končí uplynutím 10 rokov odo dňa, kedy **Vykonávateľ** doručí **Prijímateľovi** oznámenie o vysporiadaní námietok a
2. platnosť a účinnosť článku 14 **VZP** v súvislosti s vymáhaním štátnej pomoci poskytnutej v rozpore s uplatniteľnými pravidlami vyplývajúcimi z právnych predpisov SR a právnych aktov EÚ končí uplynutím 10 rokov po uplynutí 30. kalendárneho dňa po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s ods. 5 článku 5 **VZP,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Vykonávateľ Prijímateľovi** oznámil, platnosť a účinnosť **Zmluvy** končí 10 rokov odo dňa, kedy **Vykonávateľ** doručí **Prijímateľovi**  oznámenie o vysporiadaní námietok.

7.4. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť **Projektu** podľa podmienok stanovených vo **Výzve**. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.

7.5. Prípadné **spory** vyplývajúce z tejto **Zmluvy** sa riešia prednostne dohodou alebo pokusom o zmierlivé riešenie veci. V prípade, ak sa uvedené nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v SR.

7.6. Ak sa akékoľvek ustanovenie **Zmluvy** stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej **Zmluvy**, ale iba dotknutého ustanovenia **Zmluvy**. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel **Zmluvy** a obsah jednotlivých ustanovení **Zmluvy.**

7.7. Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom** s ohľadom na ich právne postavenie nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom. Zároveň **zmluvné strany** súhlasia a berú na vedomie, že od momentu uzavretia **Zmluvy** je vzťah medzi **Vykonávateľom** a **Prijímateľom** vzťahom súkromnoprávnym.

7.8. Podľa § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti na 10 rokov od doby, kedy premlčacia doba začala plynúť po prvý raz.

7.9**. Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismi tejto **Zmluvy**.

7.10. Táto **Zmluva** je v listinnej podobe vyhotovená v .... rovnopisoch, z toho .... pre **Prijímateľa** a .... pre **Vykonávateľa**. Uvedený počet listinných rovnopisov a ich rozdelenie sa rovnako vzťahuje aj na uzavretie každého dodatku k **Zmluve**. Dohoda **zmluvných strán** o počte rovnopisov sa neuplatní v prípade, ak k uzavretiu **Zmluvy** (resp. dodatku k nej) dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len „zákon o dôveryhodných službách“). V prípade, ak k uzavretiu **Zmluvy** (resp. dodatku k nej) dochádza elektronicky, dátumy podpisov zmluvných strán sú uvedené pri kvalifikovaných elektronických podpisoch/pečatiach **zmluvných strán**, ak nie je použitá kvalifikovaná elektronická časová pečiatka podľa zákona o dôveryhodných službách.

8.11. Neoddeliteľnou súčasťou **Zmluvy** sú **Prílohy:**

Príloha č. 1 **VZP**

Príloha č. 2 **Opis Projektu**

V .......... dňa ........................................ V ................................. dňa .................

................................................................... .................................................................

 **Ministerstvo školstva, vedy a výskumu a športu**

 **Slovenskej republiky** **názov Prijímateľa**

v zastúpení v zastúpení

 Daniel Bútora titul, meno a priezvisko

 Minister školstva, vedy, výskumu a športu Slovenskej republiky funkcia